ҚҰҚЫҚ МАМАНДЫҒЫНЫҢ СТУДЕНТТЕРІНЕ АРНАЛҒАН ДӘРІС
"ҚҰҚЫҚ МАМАНДЫҒЫНЫҢ СТУДЕНТТЕРІНЕ АРНАЛҒАН ДӘРІС"|"http://www.ablaikhan.kz/kz/about-us/about-us/news/6538-құқық-мамандығының-студенттеріне-арналған-дәріс.html"
TITLE: ҚҰҚЫҚ МАМАНДЫҒЫНЫҢ СТУДЕНТТЕРІНЕ АРНАЛҒАН ДӘРІС
URL: http://www.ablaikhan.kz/kz/about-us/about-us/news/6538-құқық-мамандығының-студенттеріне-арналған-дәріс.html
META: "ҚҰҚЫҚ МАМАНДЫҒЫНЫҢ СТУДЕНТТЕРІНЕ АРНАЛҒАН ДӘРІС"|"http://www.ablaikhan.kz/kz/about-us/about-us/news/6538-құқық-мамандығының-студенттеріне-арналған-дәріс.html"
TOTAL WORDS: 271
DATE: 29 Окт
2024
AUTHOR(S):
TEXT: Адвокаттық қызмет саласындағы жалпы теориялық және практикалық білімдерін байыту және заң қызметтерін көрсетуде кәсіби құзыреттіліктер мен тәжірибеге бағытталған дағдыларды жетілдіру мақсатында 2024 жылдың 29 қазанында АҚ Қазақ халықаралық қатынастар және әлем тілдері университетінің Халықаралық құқық кафедрасы және Алматы қалалық адвокаттар алқасы жанындағы 6 Заң консультациясының жетекші заңгері Евгений Владимирович Квашниннің қатысуымен 6В04202 Халықаралық құқық және 6В04201- Құқықтану мамандықтары бойынша 3 және 4 курс студенттеріне қонақтық дәріс ұйымдастырылды. Дәрістің тақырыбы заң тәжірибесі саласындағы практикалық мәселелерді, адвокаттық қызмет институтының жай-күйін және Қазақстан Республикасындағы адвокаттардың қызметін талқылауға арналды. Квашнин студенттерге Қазақстан Республикасының Адвокаттық қызмет және заң көмегі туралы Заңының негізгі ережелерін егжей-тегжейлі түсіндірумен қатар, студенттерді адвокаттық қызметтің құрылымымен таныстырды. Халықаралық қоғамдастықтың тәжірибесін ескере отырып, адвокаттық қызметтің принциптері мен стандарттары жайлы айтып өтті. Одан әрі Е. Квашнин мырза адвокаттар алқасының көмекші органдары қызметін атқаратын және функционалдық міндеттері мен бағыттарына сәйкес істерді қарайтын тексеру, этикалық және тәртіптік комиссиялардың жұмыс ерекшеліктері туралы да мәлімдеді. Жоғарыда айтылғандардан басқа, Е. Квашнин заңгерлік практиканы жүргізуге қойылатын негізгі талаптарды атап өтті, сонымен қатар студенттерге жаңадан бастаған заңгердің қандай дағдылары, қабілеттері мен дағдылары болуы керектігін түсіндірді. Кездесу барысында студенттер соттағы адвокаттардың кәсіби этикасы мен өзін-өзі ұстау мәдениетіне, адвокат-клиенттің артықшылығын қамтамасыз етуге, азаматтық сот ісін жүргізуді ұйымдастыруға, адвокаттың мүддесін қорғауға байланысты кәсіби маманға бірнеше сұрақтар қою арқылы талқыланатын тақырыпқа деген белсенді қызығушылықтарын көрсетті. Азаматтық сот ісін жүргізуде, жұмыс істеп тұрған арбитраждық институттардың жұмыс ерекшеліктері, адвокаттардың алымдар алу құқықтары, басым азаматтық істердің саны аталып өтіп, мәні мен маңыздылығы түсіндірілді. Дәріс қызу әңгіме тәсілімен ойдағыдай сәтті өтті. Қатысқан студенттер пайдалы білім алды. Студенттердің қызығушылық танытуы дәріс беруші маманға естелік болып қалуы әбден мүмкін. Дәріскер де, студенттер де өз тілектерін айтып, осындай кездесулерді жиі ұйымдастыруды сұрады
